**Ministru kabineta noteikumu projekta “Grozījumi Ministru kabineta 2014. gada 23. decembra noteikumos Nr. 805 “Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Nav attiecināms |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2014.gada 23.decembra noteikumos Nr.805 "Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību” (turpmāk – projekts) izstrādāts atbilstoši:  - 2018.gada 12.decembra Satversmes tiesas spriedumam lietā Nr.2018-06-0103 (turpmāk – Satversmes tiesas spriedums), ar kuru Ministru kabineta 2014.gada 23.decembra noteikumu Nr.805 „Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību” 9.pielikums, ciktāl tas neparedz transporta pabalsta piešķiršanu tādai personai ar invaliditāti un ar pārvietošanās grūtībām, kurai ir garīga rakstura veselības traucējumi, atzīts par neatbilstošu Latvijas Republikas Satversmes 91.panta pirmajam teikumam un 109.pantam un spēkā neesošu no tā pieņemšanas brīža, t.i., no 2014.gada 23.decembra;  - Ministru prezidenta M.Kučinska 07.01.2019 rezolūcijai Nr.18/SAN-1013 (2018.) – Labklājības ministrijai iepazīties ar Satversmes tiesas 2018.gada 12.decembra spriedumu lietā Nr.2018-06-0103, sagatavot un noteiktā kārtībā iesniegt Ministru kabinetā attiecīgu tiesību akta projektu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Invaliditātes likumu invaliditāte ir ilgstošs vai nepārejošs ļoti smagas, smagas vai mērenas pakāpes funkcionēšanas ierobežojums, kas ietekmē personas garīgās vai fiziskās spējas, darbspējas, pašaprūpi un iekļaušanos sabiedrībā. Atbilstoši likumā noteiktajam, pamatojoties uz personas funkcionēšanas ierobežojuma izvērtējumu, Veselības un darbspēju ekspertīzes ārstu valsts komisijas (turpmāk - komisija) amatpersona izdod administratīvo aktu, ar kuru nosaka invaliditāti, ja personas funkcionēšanas ierobežojuma pakāpe atbilst invaliditātes noteikšanas kritērijiem. Saskaņā ar Ministru kabineta 2014.gada 23.decembra noteikumu Nr. 805 „Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību” (turpmāk – Noteikumi Nr. 805) 20.punktu invaliditāti un darbspēju zaudējumu nosaka uz laiku - uz sešiem mēnešiem, vienu gadu, diviem vai pieciem gadiem, vai bez atkārtotas invaliditātes ekspertīzes termiņa (uz mūžu). Vienlaikus ar lēmuma pieņemšanu par invaliditātes vai darbspēju zaudējuma noteikšanu vai pēc tā pieņemšanas komisija sniedz atzinumus (21.1.apakšpunkts), t.sk. atzinumu par medicīnisko indikāciju noteikšanu speciāli pielāgota vieglā automobiļa iegādei un pabalsta saņemšanai transporta izdevumu kompensēšanai (turpmāk – atzinums). Gan invaliditātes grupa tiek noteikta, gan atzinums tiek izsniegts uz noteiktu termiņu. Pabalstu transporta izdevumu kompensēšanai, pamatojoties uz saņemto informāciju par izsniegto atzinumu no komisijas un personas pieprasījumu, piešķir un izmaksā Valsts sociālās apdrošināšanas aģentūra (turpmāk – VSAA). Pabalsts transporta izdevumu kompensēšanai ir 79,68 euro apmērā un tas tiek izmaksāts reizi pusgadā (159,36 euro gadā).  Noteikumu Nr.805 9.pielikums nosaka kritērijus atzinuma sniegšanai par medicīnisko indikāciju noteikšanu vieglā automobiļa speciālai pielāgošanai un pabalsta saņemšanai transporta izdevumu kompensēšanai. Šobrīd Noteikumu Nr.805 9.pielikumā pamatā ir iekļautas tādas saslimšanas un funkcionēšanas ierobežojumi, kas saistītas ar personas kustību traucējumiem - grūtībām pārvietoties fiziski. Papildus iekļautas atsevišķas saslimšanas, kas nav tieši saistītas ar kustību un balsta aparāta traucējumiem, tomēr neļauj personai būt pietiekami mobilai, piemēram, ļaundabīgie audzēji 4.stadijā (9.pielikuma 15.punkts). Tāpat atzinums var tikt izsniegts personām, kuras slimo ar ģenētiskām slimībām vai 9.pielikumā neminētām citām slimībām, bet kas rada izteiktus kustību un gaitas traucējumus (9.pielikuma 17. un 18.punkts).  Satversmes tiesa spriedumā nosprieda atzīt Noteikumu Nr.805 9.pielikumu, ciktāl tas neparedz pabalsta transporta izdevumu kompensēšanai piešķiršanu tādai personai ar invaliditāti un ar pārvietošanās grūtībām, kurai ir garīga rakstura veselības traucējumi, par neatbilstošu Latvijas Republikas Satversmes 91.panta pirmajam teikumam un 109.pantam un spēkā neesošu no tā pieņemšanas brīža, t.i., no 2014.gada 23.decembra. Vienlaikus Satversmes tiesa spriedumā ir secinājusi, ka ir jābūt tādai kārtībai attiecībā uz personas ar invaliditāti pārvietošanās grūtību izvērtēšanu un attiecīgi arī atzinuma izsniegšanu, lai pabalsts transporta izdevumu kompensēšanai būtu pieejams ikvienai personai ar invaliditāti, kurai tas ir objektīvi nepieciešams.  Izvērtējot Satversmes tiesas spriedumā iekļautās atziņas, ir izstrādāts projekts, kas paredz Noteikumu Nr.805 9.pielikuma 17.punktu izteikt jaunā redakcijā, nosakot kritērijus atzinuma sniegšanai personām ar garīga rakstura veselības traucējumiem, kurām slimības izpausmes būtiski apgrūtina iespēju pārvietoties, t.sk. sabiedriskajā transportā. Atbilstoši grozījumiem atzinumu turpmāk varēs izsniegt arī personām ar invaliditāti - ar garīga rakstura traucējumiem, kurām ir uzvedības un emocionālie traucējumi, kuri izpaužas ar atkārtotu un persistējošu asociālu, agresīvu vai izaicinošu uzvedību un rada būtiskus pārvietošanās traucējumus. Tāpat jaunā redakcijā tiks izteikts Noteikumu Nr.805 9.pielikuma 18.punkts, kas dos iespēju izsniegt atzinumu personām ar invaliditāti arī pie citām saslimšanām, t.sk. arī ģenētiskām slimībām, kas šobrīd ir iekļautas 9.pielikuma 17.punktā, bet nesaistot traucējumus tikai ar kustību un gaitas traucējumiem, bet vērtējot visus traucējumus, kas personai rada būtiskas pārvietošanās grūtības. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija, komisija un VSAA |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz personām ar invaliditāti, t.sk. personām ar garīga rakstura traucējumiem, kurām slimības izpausmes rada pārvietošanās traucējumus, un ģimenēm ar bērniem, kuriem noteikta invaliditāte, t.sk. saistībā ar garīga rakstura traucējumiem, un kuriem ir apgrūtināta pārvietošanās.  Saskaņā ar Labklājības informācijas sistēmas (turpmāk - LaBIS) datiem uz 2018.gada novembri:  1) invaliditāte noteikta 192 093 personām, no tām:   * 183 806 pilngadīgām personām, tajā skaitā 24 150 personām ar garīga rakstura traucējumiem; * 8 287 bērniem, tajā skaitā 2403 bērniem ar garīga rakstura traucējumiem.   2) atzinums izsniegts 29 404 personām ar invaliditāti, no tām:   * 28610 pilngadīgām personām ar invaliditāti, tajā skaitā: * 16180 personām ar I invaliditātes grupu; * 12132 personām ar II invaliditātes grupu; * 298 personām ar III invaliditātes grupu; * 794 bērniem ar invaliditāti. |
| 2. | Tiesiskā regulējuma ietekme uz tautsaimniecību un administratīvo slogu | Ar projektu tiek paplašināti kritēriji atzinuma sniegšanai, tomēr pēc būtības sabiedrībai un institūcijām projekta tiesiskais regulējums nemaina tiesības un pienākumus, jo procedūra atzinuma saņemšanai netiek mainīta.  Atzinumu izsniedz vai nu reizē ar lēmuma pieņemšanu par invaliditātes noteikšanu vai pēc lēmuma pieņemšanas. Līdz ar to, ja personai jau ir veikta invaliditātes ekspertīze un noteikta invaliditāte, personai nav nepieciešams iesniegt pieprasījumu veikt jaunu invaliditātes ekspertīzi, bet jāiesniedz komisijā tikai pieprasījums atzinuma izsniegšanai. Savukārt, ja personai ir beidzies noteiktais invaliditātes termiņš, personai ir jāveic atkārtota invaliditātes ekspertīze un pieprasījums un dokumenti ekspertīzei atbilstoši normatīvajos aktos noteiktajai kārtībai. Pamatojoties uz personas pieprasījumu, komisija vai nu izvērtē tās rīcībā esošos dokumentus un izsniedz atzinumu ar termiņu līdz noteiktās invaliditātes noteiktajam termiņam, vai veic invaliditātes ekspertīzi un izsniedz lēmumu par invaliditātes noteikšanu un atzinumu. Pēc pirmreizēja atzinuma saņemšanas personai ir jāiesniedz pieprasījums VSAA pabalsta transporta izdevumu kompensēšanai.  Persona iesniegumu komisijai atzinuma sniegšanai un VSAA pabalsta transporta izdevumu segšanai var iesniegt gan klātienē (uzrādot personu apliecinošu dokumentu), gan pa pastu, gan elektroniski (parakstītu ar drošu elektronisko parakstu), gan izmantojot valsts pārvaldes pakalpojumu portālu [www.latvija.lv](http://www.latvija.lv).  Ņemot vērā, ka ir paplašināts to personu loks, kurām var tikt izsniegt atzinums, sākotnēji var pieaugt administratīvais slogs komisijai, jo var pieaugt pieprasījumu skaits izsniegt atzinumu jau noteiktās invaliditātes gadījumos.  Atzinums nepieciešamības gadījumā dod tiesības uz vieglā transportlīdzekļa speciālu pielāgošanu, t.i., transporta līdzekļa pielāgošanai rokas vadībai. Taču ņemot vērā, ka vieglā automobiļa pielāgošana rokas vadībai nepieciešams tikai personām, kam traucēta kāju kustības vai tām, kuras ir ratiņkrēslā, tad uz projekta mērķgrupu tas nav attiecināms. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. | | Turpmākie trīs gadi (*euro*) | | | | |
| 2020 | | 2021 | | 2022 |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru\* | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru\* | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 4 911 052 |  | 5 207 377 |  | 5 519 863 |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 4 911 052 |  | 5 207 377 |  | 5 519 863 |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi | 4 911 052 | 2 163 153 | 5 207 377 | 2 163 153 | 5 519 863 | 2 163 153 | 2 163 153 |
| 2.1. valsts pamatbudžets | 4 911 052 | 2 163 153 | 5 207 377 | 2 163 153 | 5 519 863 | 2 163 153 | 2 163 153 |
| *LM 20.01.00 “Valsts sociālie pabalsti” pabalsts transporta izdevumu kompensēšanai personām ar invaliditāti, kuriem ir apgrūtināta pārvietošanās* | *4 911 052* | *2 163 153* | *5 207 377* | *2 163 153* | *5 519 863* | *2 163 153* | *2 163 153* |
| 2.2. valsts speciālais budžets, t.sk.: |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme |  | -2 163 153 |  | -2 163 153 |  | -2 163 153 | -2 163 153 |
| 3.1. valsts pamatbudžets |  | -2 163 153 |  | -2 163 153 |  | -2 163 153 | -2 163 153 |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | -2 163 153\*\*\* | X |  | X |  |  |
| 5. Precizēta finansiālā ietekme | X |  | X | -2 163 153 | X | -2 163 153 | -2 163 153 |
| 5.1. valsts pamatbudžets |  | -2 163 153 | -2 163 153 | -2 163 153 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | | *\* Atbilstoši LM apstiprinātajam maksimāli pieļaujamam valsts pamatbudžeta izdevumu apjomam 2019. - 2021.gadam.*  Aprēķins nepieciešamajam finansējumam pabalsta transporta izdevumu kompensēšanai piešķiršanai personām ar invaliditāti:  Saskaņā ar LaBIS datiem uz 2018.gada novembri invaliditāte noteikta 192 093 personām, no tām:   1. 183 806 pilngadīgām personām, tajā skaitā 24 150 personām ar garīga rakstura traucējumiem (GRT); 2. 8 287 bērniem, tajā skaitā 2403 bērniem ar GRT.   No pilngadīgajām personām atzinumus 99 procentos gadījumu saņēma personas ar I un II invaliditātes grupu, tai skaitā :   1. 15 450 personas ar I grupas invaliditāti bez GRT jeb 68,7 % no kopējā personu ar I invaliditātes grupu bez GRT skaita; 2. 11 987 personas ar II invaliditātes grupu bez GRT jeb 17,4 % no kopējā personu ar I invaliditātes grupu bez GRT skaita.   Līdz ar to kopumā atzinums ir izsniegts 30 % no visām personām ar I un II invaliditātes grupu bez GRT.  Invaliditātes informācijas sistēmā tiek uzkrāti dati tikai pa funkcionēšanas traucējuma veidiem (piem.: redzes, kustību, psihes un uzvedības u.c.), bet netiek uzkrāta informācijā par minēto traucējumu izpausmēm konkrētām personām. Tā kā nav informācijas, cik no personām ar invaliditāti ar GRT ir uzvedības un emocionāli traucējumi, kas rada būtiskas pārvietošanās grūtības, tad, ņemot vērā, ka šobrīd atzinumi personām ar I un II g invaliditātes grupu bez GRT ir 30 %, tad aprēķini par nepieciešamo finansējumu veikti, pieņemot, ka tiesības uz atzinumu un pabalsta transporta uzdevumu kompensēšanai saņemšanu būs 30 % no personām ar I un II invaliditātes grupu ar GRT un bērniem ar invaliditāti ar GRT jeb 7 462 personām.  Papildus nepieciešamais finansējums pabalsta transporta izdevumu kompensēšanai personām ar I un II grupas invaliditāti ar GRT un bērniem ar GRT | | | | | | | | | | | |  | **Personu ar GRT skaits\*** | | **Iespējamo atzinumu skaits personām ar GRT (30% no kopējā skaita)** | | | **Izmaksājamā** | | | **Papildus nepieciešamais finansējums (EUR) gadā** | | | **pabalsta apmērs (EUR) (reizi pusgadā)** | | | | **Pieaugušie:** |  | |  | | | **79.68** | | |  | | | I grupa | 4 482 | | 1 345 | | | 214 339 | | | II grupa | 17 986 | | 5 396 | | | 859 907 | | | **Bērni** | 2 403 | | 721 | | | 114 899 | | | **Kopā** | **24 871** | | **7 462** | | | **1 189 145** | | | \*Saskaņā ar LaBIS datiem uz 2018.gada novembri  Ņemot vērā, ka jau šobrīd MK noteikumu Nr.805 9.pielikumā ir iekļautas atsevišķas saslimšanas, kas nav saistītas ar kustību un gaitas traucējumiem, bet kas dod tiesības uz atzinumu un attiecīgi pabalstu transporta izdevumu kompensēšanai, tad ir pieņemams, ka to personu loks, kam būs tiesības uz atzinumu un attiecīgi pabalstu transporta izdevumu kompensēšanai, sakarā ar citām saslimšanām, kas nav minētas 9.pielikumā, bet kas rada būtiskus pārvietošanās traucējumus, būs neliels jeb 5 % no kopējā personu ar I un II invaliditātes grupu un bērniem ar invaliditāti skaita jeb 6 112 personām.  Papildus nepieciešamais finansējums pabalsta transporta izdevumu kompensēšanai personām ar I un II grupas invaliditāti un bērniem ar invaliditāti | | | | | | | | | | |  | | **Personu ar invaliditāti skaits\*** | | **Iespējamo atzinumu skaits (5% no kopējā skaita)** | **Izmaksājamā** | | | **Papildus nepieciešamais finansējums (EUR gadā)** | | | **pabalsta apmērs (EUR) (reizi pusgadā)** | | | | **Pieaugušie** | |  | |  | **79.68** | | |  | | | I grupa | | 26 974 | | 1 349 | 214 977 | | | II grupa | | 86 988 | | 4 349 | 693 057 | | | Bērni | | 8 287 | | 414 | 65 975 | | | **Kopā** | | **122249** | | **6 112** | **974 008** | | | \*Saskaņā ar LaBIS datiem uz 2018.gada novembri | | | | | | | | | | | Pabalsts transporta izdevumu kompensēšanai vienai personai ir 79.68 euro reizi pusgadā jeb 159.36 euro gadā. Tiesības papildus saņemt atzinumu un attiecīgi pabalstu transporta izdevumu kompensēšanai būs 13574 personām.  Kopējais papildus nepieciešamais finansējums pabalstiem transporta izdevuma kompensēšanai | | | | | | | | | | |  | | **Iespējamais kopējais atzinumu skaits** (30% GRT + 5% no kop. personu ar invaliditāti skaita) | |  | | | **Papildus nepieciešamais finansējums**  **(EUR gadā)** | | | | **Izmaksājamā pabalsta apmērs (EUR) (reizi pusgadā)** | | | | Personas ar GRT, t.sk. bērni | | 7462 | | **79.68** | | | 1 189 145 | | | | Personas ar invaliditāti, t.sk. bērni, bez GRT | | 6112 | | 974 008 | | | | **Kopā** | | **13 574** | | **2 163 153** | | |   Līdz ar to kopējais nepieciešamais finansējuma apmērs pabalsta transporta izdevumu kompensēšanai ir 2 163 153 euro gadā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav | | | | | | |
| 8. Cita informācija | \*\*\*Plānots, ka papildu nepieciešamais finansējums pabalsta transporta izdevumu kompensēšanai saistībā ar Satversmes tiesas spriedumu, 2019.gadā sākotnēji tiks nodrošināts LM pamatbudžeta apakšprogrammas 20.01.00 “Valsts sociālie pabalsti” ietvaros.  Gadījumā, ja apakšprogrammas 20.01.00 ietvaros nebūs iespējams nodrošināt papildu nepieciešamo finansējumu pilnā apmērā, Labklājības ministrijas normatīvajos aktos noteiktajā kārtībā iesniegs priekšlikumus līdzekļu pārdalei no valsts budžeta programmas  02.00.00 "Līdzekļi neparedzētiem gadījumiem" ne vairāk kā 2 163 153 euro apmērā, lai nodrošinātu Satversmes tiesas sprieduma izpildi 2019.gadā.  Par papildus nepieciešamo valsts budžeta finansējumu 2020.gadā un turpmākajos gados, LM normatīvajos aktos noteiktajā kārtībā iesniegs priekšlikumus bāzes izdevumu precizēšanai 2020.gadam un turpmākajiem gadiem, veicot detalizētus aprēķinus. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta izstrādes gaitā notika konsultācijas ar Latvijas Bērnu psihiatrijas asociāciju un komisijas ārstiem. Tāpat savu viedokli un priekšlikumus, iesniedzot tos Labklājības ministrijai rakstveidā, par izstrādāto projektu tika lūgts Latvijas ārstu biedrībai, Latvijas ģimenes ārstu asociācijai, Latvijas lauku ģimenes ārstu asociācijai, Latvijas psihiatru asociācijai, kā arī personas ar invaliditāti un bērnus ar invaliditāti pārstāvošajām nevalstiskajām organizācijām: Latvijas Cilvēku ar īpašām vajadzībām sadarbības organizācijai “Sustento”, biedrībai "Latvijas kustība par neatkarīgu dzīvi" un biedrībai “Resursu centrs cilvēkiem ar garīgiem traucējumiem „ZELDA””. |
| 2. | Sabiedrības līdzdalība projekta izstrādē | Savu viedokli par izstrādāto projektu sniedza Latvijas ģimenes ārstu asociācija, Latvijas Bērnu psihiatrijas asociācija, Latvijas Cilvēku ar īpašām vajadzībām sadarbības organizācija “Sustento”, biedrība "Latvijas kustība par neatkarīgu dzīvi" un biedrība “Resursu centrs cilvēkiem ar garīgiem traucējumiem „ZELDA””. Nevalstisko organizāciju pārstāvjiem nav priekšlikumu un iebildumu par izstrādāto projektu. |
| 3. | Sabiedrības līdzdalības rezultāti | Izstrādājot projektu, tika ņemti vērā Latvijas Bērnu psihiatrijas asociācijas sniegtie priekšlikumi.  Nevalstisko organizāciju pārstāvji atbalsta projekta tālāku virzību. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Komisija un VSAA |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekmes uz pārvaldes funkcijām un institucionālo struktūru, jaunu institūciju izveide, esošu institūciju likvidācija vai reorganizācija nav nepieciešama. Projekta izpildi komisija un VSAA nodrošinās esošo funkciju ietvaros. |
| 3. | Cita informācija | Nav |

Labklājības ministre R.Petraviča

Grabe 67021594

[Daina.Grabe@lm.gov.lv](mailto:Daina.Grabe@lm.gov.lv)